คือ ตามหัวข้อเลยค่ะ เดือนนี้ประจำเดือนมาวันที่5มกราคม2563หายวันที่8มกราคม2563แต่ประจำเดือนที่มาคือปวดท้องปกติเลยนะคะเพราะปกติเป็นคนที่มีรอบเดือนแล้วจะเจ็บท้องมาก แล้วเมื่อวันที่22มกราคมมีเลือดสีน้ำตาลเข้มออกมาสองวันแล้วหยุดไปวันถัดมามีเลือดออกมาอีกแต่คราวนี้เป็นสีเลือดจางๆไม่ออกมาตามปัสสาวะ แต่หลังจากนั้นก็ยังมีเลือดออกมาเรื่อยๆแต่เยอะกว่าที่ผ่านมาแต่ไม่มีเยอะเท่าประจำเดือนปัจจุบันตอนนี้ก็ยังมีเลือดออกอยู่27/01/63 ไหลเยอะมากๆแต่ไม่มีอาการเจ็บท้องปจด.หรืออะไรที่เกี่ยวกับอาการร่วมของปจด. ตอนนี้สงสัยมากว่าเป็นอะไร กลัวว่าตรวจครรภ์แล้วจะไม่ขึ้นเพราะยังมีเลือดอยู่ ปล.เมื่อวันที่10มกราพึ่งไปตรวจภายใน,ตรวจฉี่,ตรวจเลือดมาค่ะ ผลปกติทุกอย่าง
สวัสดีครับ จากประวัติ แสดงให้เห็นว่าประจำเดือนมาบ่อย มามาก อีกทั้งมาไม่ตรงรอบเดือน ไม่สม่ำเสมอ จึงเข้าได้กับอาการเลือดออกทางช่องคลอดที่ผิดปกติ ซึ่งอาจเกิดได้จาก1. ฮอร์โมนไม่สมดุล เช่น มีการใช้ยาคุมกำเนิด2. ภาวะแทรกซ้อนจากการตั้งครรภ์3. โรคติดเชื้อทางเพศสัมพันธ์4. เนื้องอกในมดลูกหากยังมีเลือดออกทางช่องคลอดเรื่อยๆเช่นนี้ ก็ควรไปพบแพทย์นรีเวชเพื่อตรวจภายใน และตรวจปัสสาวะอีกครั้งหนึ่งครับ เพราะอาการนี้เกิดหลังการตรวจครั้งนั้น จึงถือเป็นอาการใหม่ที่อาจเกิดขึ้นหลังจากการตรวจ และด้วยสาเหตุของโรคที่แตกต่างกัน จึงยิ่งควรได้รับการวินิจฉัยและรักษาที่ถูกต้องต่อไปครับ